‫جيش السلطان ملك شاه على بعد ليلة من القلعة
‫حسن استولى على قلعة آلموت
‫وحولها لحصن منيع
‫- ماحدش يقدر يوصله. ‫- ماقدرتش عليه وهو سجين في سجنك
‫هتقدر عليه هو صاحب قلعة ‫بينك وبينها ألاف الأميال؟
‫قلعة على جبل مرتفع صعب ‫جدًا تحاربها أو تضربها بمنجنيق
‫أو بفرق من نخبة الجنود
‫قلعة منيعة
‫داخلها مختارين ومحاربين
‫مش بيخافوا الموت أو الألم
‫وعلى استعداد يموتوا من أجل سيدهم
‫حسن الصباح
‫حسن ابتدى يتوحش داخل الدولة السلجوقية
‫وابتدى يبعت مختارين والفدائيين ‫لقتل رجال السلطان ملك شاه
‫وزير الدولة الأعظم نظام الملك
‫حسن الصباح مش خطر ‫على نظام الملك وحده يا مولاي
‫حسن الصباح خطر على السلطنة كلها.
‫نوع من أنواع الترهيب وإثبات الذات
‫إثبات إن فوق جبل آلموت
‫رجل قوي
‫يقدر يغير العالم كله
‫وهو في مكانه
‫رسايل ومكاتبات بين حسن الصباح والسلطان
‫ماقدرتش تخمد نار الحرب بينهم
‫جهز حملة تجيب حسن الصباح ‫وأتباعه تحت رجل السلطان
‫وفعلًا
‫السلطان بعت حملة ضخمة ‫من جنوده وعتاده لحصار قلعة آلموت
‫وحصار حسن الصباح
‫جيوش السلطان ملك شاه من أقوى جيوش الأرض
‫وإيمانكم فين؟
‫إيمانكم هو أقوى جيوش الأرض.
‫اختبار قوي
‫أنتم خارجين عشان تحاربوا الباطل
‫والبدع
‫أنتم جيش الإسلام
‫في مواجهة فرقة باطلة
‫اختبار حقيقي لقوة حسن الصباح
‫اختبار وجودي ليه ولدعوته
‫اطمن!
‫مفيش حاجة تتغير في القلعة بسبب الحصار
‫المؤمنين يفضلوا في دروسهم وصلواتهم وصيامهم
‫مفيش أي حاجة هتقف أو تتأجل.
‫سيدنا جايب الثقة دي منين؟
‫غمضت عيني فشوفت
‫فتح الباب ودخلت برجلي بيت المستقبل
‫وأنا هناك دلوقتي وأنتم هنا
‫ومن هناك شايفني واقف ‫وسطكم أنتم الاتنين فوق القلعة
‫مفيش جيش محاصر آلموت.
‫طبعًا أنتم ماتعرفوش أنا مين
‫أنا أرسلان تاش
‫قائد حملة مولانا السلطان ملك شاه
‫للمارقين على قلعة آلموت
‫وأنتم… كبرات الرعاه والقبائل هنا
‫أنا دايمًا بحب ابتدي كلامي ‫في الأول بالأدب واللين والأخلاق
‫يعني هتقولولي مداخل ومخارج القلعة
‫وعدد اللي فيها
‫ومين الرجالة الأساسية
‫وده الحل الوحيد اللي هيخليكم في أمان
‫لكن بقى لو عاندتوني
‫هعاملكم معاملة العدو الخائن
‫يعني مفيش راس حد فيكم هتفضل على جتتها
‫وده آخر تحذير ليكم.
‫همّا السلجوقيين بيحاصرونا احنا بس ولا؟
‫احنا وقلعة تانية.
‫الحسين ابني!
‫لا، قلعة غيرها.
‫وبعدين مايصحش تبقي خايفة كده
‫أنتِ عارفة إن احنا هننتصر.
‫عارفة من فين؟
‫الإيمان واليقين يا دنيا.
‫وبعدين تفتكري في حد ممكن يهزم حسن الصباح!
‫ماسألتش عن الهادي
‫ولا قلبك حن على الحسين!
‫الهادي كبر وبقى ليه مخدع لوحده جنبك
‫مش لازم ينام في حضنك
‫والحسين هيبقى راجل وفارس ويرجعلك.
‫كأنه عدوك أو غريمك
‫إزاي هان عليك تبعده؟
‫كل صبي محتاج رحلة وهجرة
‫يتعلم فيها إنه يبقى مقاتل
‫وأنت عارف إنه ابنك وإنه مرصود
‫- وإن ليك ألف عدو ممكن… ‫- قولت ماتخافيش!
‫وحشني!
‫ونفسي أشوفه.
‫بعد النصر هنشوفه.
‫حسين!
‫بكلمك.
‫ما هو
‫مش معنى إن والدك الداعية الأكبر يبقى أبوك
‫ولا معنى إنه باعتك هنا ‫عشان تتعلم الخشونة والفروسية
‫إنك تبقى عنيد وتعصى الأوامر
‫أنا ماحدش يديني أوامر.
‫يبقى لازم تعرف إن أنا ‫معايا صلاحيات كاملة لتأديبك
‫توصل للعقاب بالسجن
‫والتعذيب لو حبيت.
‫ولازم أنت كمان تعرف إن مولاك حسن الصباح
‫حاول يعاقبني كتير جدًا وبرضو مافرقش معايا.
‫- ليه؟ ‫- لأني عنيد
‫- ولأني مش تحت حكم حد. ‫- انتظر.
‫أنت عارف إن والدك دلوقتي محاصر ‫هو وكل اللي معاه في قلعة آلموت؟
‫أنت لو راجل حكيم تخليني أرجع القلعة هناك
‫- وأبقى معاهم في الحصار وأحارب مع والدي. ‫- يا ريتني أقدر.
‫ويا ريتك اتعلمت حاجة أقدر أرجعك بيها
‫الفروسية والرجولة مش محتاجة تعليم
‫وأنا أقدر أعلم نفسي
‫ريح أنت نفسك ورجعني القلعة
‫مفيش أوامر بكده
‫الأوامر إنك تنفذ التعليمات وتقول حاضر.
‫- مفيش حاضر! ‫- كده؟
‫يبقى مفيش أكل
‫ومفيش حركة من مكانك ده تلات ليالي.
‫هخرج، مش مهم الأكل
‫الأكل ده يزعل عليه ناس تانية
‫لكن تسجني لا
‫ماشي، هنشوف.
‫كفاية، كفاية أرجوكم والنبي!
كفاية! كفاية!
‫لا حول ولا قوة إلا بالله! بس بس!
‫لا حول ولا قوة إلا بالله! بس يا ابني!
‫بس بس! لا إله إلا الله!
‫إيه يا شباب؟
‫ليه الضرب المبرح ده؟
‫باطني لعين!
‫هو لسه شاف ضرب!
‫مش هنسيبه إلا جثة!
‫ده الإمام الغزالي التزم الأدب.
‫هو من المفروض لما الواحد مننا ينحرف
‫نعلمه ونهديه
‫ولا نضربه ونهينه ويبقى ليه تار
‫وانتقام؟
‫يعني نسيبه ونطبطب عليه يا مولانا؟
‫إزاي تقول كده يا مولانا؟
‫وأنت أكتر واحد هاجم ‫الباطنيين وأفكارهم الباطلة.
‫أيوة أنا هاجمت الباطنيين ‫ولغاية دلوقتي بهاجمهم
‫بس بهاجم أفكارهم
‫بالعلم
‫وبالدليل
‫وبالحجة.
‫أستغفر الله العظيم.
‫امسك يا ابني.
‫قوم يا ابني، قوم قوم. تعالى.
‫بس.
‫اسمك إيه؟
‫اسمي
‫بيجان.
‫أهو بيجان ده مثلًا
‫سمع كلام وصدقه
‫كان من المفروض تسمعوا كلام تاني أعقل
‫عشان يصدقه
‫مش تضربوه
‫وتفضلوا تهينوه
‫وتعذبوا جسمه
‫لغاية ما يتحول اللي جواه ده ‫تار ومش تار شخصي بس لا
‫ده تار عن إيمان
‫إن هو اللي صح وأنتم اللي غلط.
‫خوفي من الوقوع في أيدك
‫أكبر من خوفي من عذابهم.
‫ليه يا ابني؟
‫عشان أنت أكبر عدو لينا.
‫أنا عدو للفكرة الباطلة
‫وكاره للفعل اللي بتطلعه الفكرة الباطلة.
‫يا شباب
‫لازم تعرفوا
‫إن فكرة واحدة باطلة
‫أخطر ألف مرة من الطاعون
‫وإن الشباب اللي اتضحك عليهم
‫وشالوا الأفكار دي
‫ماينفعش تعذبوهم
‫ولا تضربوهم
‫لازم توعوهم
‫لازم تفهموهم بالدليل القاطع
‫بالعلم الحقيقي
‫عشان يرجعوا
‫واللي يقدر يرجع نفس
‫لطريق الحق
‫كأنما أحياها.
‫لا حول ولا قوة إلا بالله.
‫ماتسبنيش، لو مشيت هيضربوني.
‫أرجوك!
‫ماتخافش
‫بيجان
‫في ضمانتي
‫أنا العبد الفقير إلى الله
‫أبو حامد الغزالي.
‫لا إله إلا الله.
‫دي قلعة الشيطان
‫- وده المعسكر بتاعنا. ‫- الطريق طويل ممكن نبدأ نتحرك من بكره.
‫خطر.
‫لأنهم أدرى بمداخل القلعة كويس
‫وده ممكن يورط مقدمة الجيش بتاعنا في فخ
‫أنتم هتكونوا فرقة استطلاع بالقرب من القلعة
‫أه عددكم مش كبير وممكن ‫تكونوا في مواجهة الباطنيين
‫بس لازم تعرفوا أنكم أفضل جنود عندي
‫وأنا مقدر خطورة الكلام ده كويس.
‫بكره هلاكهم هيبقى على أيدنا!
‫ده لو طلع علينا بكره.
‫هم غالبًا هيعسكروا هنا ‫ومش هيتحركوا ناحيتنا أكتر من كده
‫الأعداد كبيرة أوي زي مابيقولوا الرعاة.
‫"كَم مِّن فِئَةٍ قَلِيلَةٍ ‫غَلَبَتْ فِئَةً كَثِيرَةً"
‫لازم يكون في خطة للهروب
‫تأمن هروبنا وبيت مولانا ‫إذا لا قدر الله حصل هزيمة.
‫ههرب من بيتي!
‫مفيش هروب ومفيش هزيمة!
‫احضرلي تلات صبايا من بنات الرعاة.
‫انشف يا متخاذل
‫السيف لو وقع منك قدام ‫الحشاشين شكلك هيبقى طين
‫وهيفتكرونا كلنا شبهك
‫اللي في أيدك ده مسمم.
‫أهو لحقك أهو.
‫شوفت بقى إني نص الجيش.
‫هي تركيبة النار اللي أنت فرحان ‫وعمال تلعب بيها دي مين بيعملها؟
‫طيفور؟
‫مين اللي لما بتتجرحوا بيلحقوكم؟
‫طيفور؟
‫أنت مالك متضايق من طيفور ليه كده؟
‫هو بس عشان واقف بعيد أكيد ‫لو قاعد مش هقول عليه كده يعني.
‫أنت
‫واقف كده ليه يا طيفور؟
‫يا أخي البنات هنا أحلى من عندنا بكتير
‫بنات إيه يا… ارجع، ارجع خدمتك يا طيفور.
‫طب هو أنا هرجع لوحدي؟
‫ارجع خدمتك يا طيفور!
‫بسرعة!
‫الأنوثة
‫نعمة بتتولد بيها كل بنت
‫لكن مش كل بنت
‫بتعرف تكون أنثى.
‫إزاي؟
‫لما ألينار تتكلم ماحدش ينطق!
‫الراعي في الجبال عنده بنت
‫والأمير عنده جارية
‫والسلطان عنده جواري ‫والخليفة عنده الأهم والأغلى
‫كلهم بنات
‫لكن أكيد فيه فرق.
‫والأنوثة مش جسم ودلال وبس
‫لا، الأنوثة
‫الهمس
‫حركة
‫موسيقى
‫إيقاع
‫مين بتعرف تضرب عود؟
‫أنتم بنات أنتم؟
‫مين بتعرف تعمل أي حاجة؟
‫أنا بعرف أغني وأقول شعر.
‫العلام هنا مش اختيار
‫حاجتين معي أمر بالقتل فيهم
‫إن الواحدة منكم ماتتعلمش
‫وإنها تفشل السر اللي هقولهلكم تحت أي ظرف
‫خروج وصول لودن تانية خير ودن ألينار
‫مسيرة القتل.
‫العزف والشعر والغناء والرقص
‫هتتعلموه وتتمكنوا منه في أقرب وقت
‫دلوقتي
‫هنروح للمغطس
‫عشان نبدأ بدرس النعومة.
‫تعالي هنا
‫مش هقدر أنا أروح درس النعومة ده
‫ماينفعش، دي هتقتلك! تعالي.
‫النهر مسموم.
‫البنات بتوع إمبارح.
‫ماحدش يشرب من النهر
‫النهر مسموم
‫هنعتمد على الخزين.
‫بلغ القائد باللي حصل.
‫بسم الله الرحمن الرحيم
‫واضح إن فيه وجوه جديدة أول مرة تشرفنا
‫واضح من هيئتهم
‫إنهم من كبار العلماء وأول مرة يشرفونا.
‫هل يرضى مولانا
‫إن يكون في بلاط السلطان
‫كافر؟
‫حاشا لله إن يكون في بلاط السلطان كفرة.
‫- عمر الخيام يا مولانا ‫- ماله؟
‫شعره مليان كفر وإنكار لوجود الله
‫وإنكار للجنة والنار والبعث.
‫والله
‫أنا ماجاليش شعره عشان خاطر أحكم عليه
‫وبعدين على حد علمي ‫الشعر ده فن واسع التأويل
‫لتعدد معانيه
‫فماقدرش
‫أتهم شاعر
‫في عقيدته عشان قال شعر.
‫واللهي أشعاره موجودة
‫والحكم يكون بظاهر المعاني.
‫تكفير مسلم واحد
‫أمر عظيم وجلّل
‫وأهون عليَّ إن أنا أقول ‫إن أنا مافهمتش أشعاره
‫أحسن كتير
‫من إني أتهمه بالكفر.
‫احنا قولنا نقولك الأول
‫وتلامذتك يشهدوا عليك
‫لكن احنا هنتصرف.
‫السلام عليكم.
‫وعليكم السلام ورحمة الله وبركاته.
‫لا إله إلا الله.
‫الأمير محمود قدر يجري ‫النهاردة بالحصان بتاعه مسافة كبيرة.
‫جميل.
‫وفضل يتدرب على مسك السيف
‫مع المعلم الخاص بيه بالساعات
‫لدرجة إنه نسي ميعاد غداه.
‫ربنا يحفظه وأشوفه قائد عظيم.
‫قطعة منك
‫وهو باصص بعيد كده وسرحان
‫كأنه هو ملك شاه.
‫ربنا يسعد مولاي بس
‫ضحكتك دي معناها إيه؟
‫ضحكتي دي معناها إن محمود ما زال طفل
‫وإن أنا عندي أولاد تانيين غيره
‫ولسه بدري على موتي
‫فماتحاوليش تقنعيني إن محمود الأجدر ‫إنه يبقى السلطان من بعدي من دلوقتي.
‫ربنا يمد فعمر مولاي
‫ويفضل سلطان قوي لحد عمر المية سنة.
‫مية سنة؟ هكون سلطان عجوز.
‫مولاي شباب للأبد.
‫مولاي السلطان الرجل الأقوى في عيوننا للأبد
‫كده أنتٍ رجعتي تركان خاتون اللي أنا بحبها
‫وبحب عيونها
‫اللي مفيهاش أغراض
‫خليكي السلطانة المتيمة ‫بحب مولاها أجمل بكتير
‫من الأم اللي بتخطط لمصلحة ابنها من دلوقتي.
‫متيمنة ومغرمة وعاشقة
‫لمولاي السلطان
‫وغرضي الوحيد هو سعادتك.
‫وبعدين مين تركان خاتون مش زوجتك
‫وابننا محمود ده جزء منك
‫يعني احنا الاتنين
‫نور من ضي نورك يا مولاي.
‫وأنا كفاية عليَّ هموم اليوم
‫وأعدائي وحروب السلطنة خارج المخدع
‫داخل المخدع هنا مش عايز أسمع غير كلام غزل
‫أو صمت.
‫رضاك هو حياتي
‫ونظرتك ليَّ برضا
‫معناها إني في الجنة.
‫عايز حصر بجميع أنواع ‫الطعام اللي في القلعة كله
‫كمية الخبز
‫كمية المياه
‫دواجن، لحوم
‫كل شيء
‫يتوزع على كل مؤمن ‫من المؤمنين رغيف أول أسبوعين
‫ونص رغيف تاني أسبوعين.
‫الصيام ليكم أنتم والدعاة العالقين كل يوم
‫ما عدا يوم الجمعة
‫والأقل منهم يوم ويوم
‫وأنا كل يوم صايم.
‫هو الحصار هيستمر قد إيه؟
‫إن شا الله ألف سنة
‫مش عايز أي كلمة فيها خوف أو خنوع
‫أنا عايز اللي مصدقين بس إننا هننتصر
‫بعتوا رسائل طلب النجدة للقلاع البعيدة؟
‫أميد اتحرك
‫خمسين مؤمن بس
‫كفاية
‫المهم قبل الفجر بوقت كافي
‫عايز لما الكون كله يبقى سكون
‫- نكون في ضهر السلجوقيين. ‫- حصل.
‫مولانا أانت لازم تاكل وتتقوت
‫الصيام تعبك جدًا
‫واحنا عندنا مخزون يقدر ينقذك.
‫أكل والمؤمنين جعانين
‫دي مخصصاتك اللي أنت مادقتش منها لقمة
‫حقك يعني يا مولانا.
‫حقي إني أصبر أكتر واحد يا زيد.
‫طيب أنت لازم تنام وترتاح
‫أنت تقريبًا مابتنامش.
‫الليلة بالذات مفيش نوم
‫دي ليلة الحسم.
‫أنا في كامل قوتي
‫اجمع كل المؤمنين الفدائيين
‫قولهم مولانا عايز يخطب فيكم خطبة مهمة.
‫- الله الله! ‫- الله الله!
‫بسم الله الرحمن الرحيم
‫فرحتي برؤية وجوه المؤمنين هي الفرحة الأكبر
‫واعلموا
‫إننا زي ماشوفنا بعضنا دلوقتي
‫زي ما هنشوف بعض في الجنة تمام
‫لكن بوشوش مفيهاش ‫تعب السهر ولا جوع الصيام
‫واعلموا يا شباب الجنة
‫إن ربنا ماذنش ليَّ بالظهور ‫ليكم ولا الكلام معاكم
‫إلا لنبأ عظيم وبشرة أعظم
‫خبرني مولانا الإمام عن مولانا الشهيد
‫عن ربنا
‫إننا هننتصر
‫وإنهم هينسحبوا من ‫حوالين القلعة مكسورين مخزيين
‫واعلموا
‫إن مفتاح الجنة كان هدية مولانا الإمام ليَّ
‫أدخل فيها من أشاء
‫ولقد أستأذنته أن أدخلكم أجمعين
‫النصر ليه علامات
‫وليه خطوات
‫وليه خطة
‫أول علامة للنصر إنكم شوفتوني
‫تاني علامة إنكم سمعتوني
‫وتالت علامة إنكم تنفذوا أوامري ‫اللي هي أوامر مولانا الإمام
‫من سماء القلعة تطير أسهم ‫جهنم على جيش الظالمين
‫ومن باب القلعة الخفي
‫يتحرك راس جيش المؤمنين في وقت الغفلة
‫ومن الأطراف البعيدة
‫يأتي المدد على يد باقي المؤمنين.
‫اجمعلي كل مختارين القلعة.
‫في نهار بكره
‫هيتكلم الحجر والشجر
‫عن معجزة مولانا الإمام
‫وعن أتباع حسن الصباح الصائمين قليلي العدد
‫اللي هزموا أكبر جيش ظالم على وجه الأرض
‫كحلوا عيونكم بالنجوم
‫لأن في نورها بواقي كلامي مع الإمام
‫واغسلوا وشوشكم بندى النصر
‫وامسكوا سيوفكم بقوة الله
‫وانطلقوا على بركة الله منتصرين محروسين
‫ببركة مولاكم الإمام حسن الصباح
‫- من أجل سيدنا! ‫- !الله الله
‫- الله الله! ‫- الله الله!
‫يحيى.
‫سليمان.
‫نقطة المراقبة.
‫البرد النهاردة شديد.
‫- اصحى يا مراد. ‫- سليمان!
‫بص!
‫احذر!